आपके गलत कार्य का विरोध करने वाला शत्रु नहीं,
गलत कार्यों का विरोध ना करने वाला परम शत्रु होता है।
आज अपने और पराये की परिभाषा थोड़ी बदल सी गई है। लोग सोचते हैं कि स्वजन-प्रियजन वहीँ है जो हर स्थिति में हमारा संग दें। किन्तु वास्तव में सच्चे प्रियजन वही हैं जो आपको अप्रिय कर्म से बचालें।
    दुर्योधन ने चाचा विदुर की बात मान ली होती तो महाभारत ना होता। रावण ने विभीषण की बात मानी होती तो लंका विध्वंश ना होता। मित्र वही है जो हमारी मति सुधार दे, जीवन को गति दे दे और गोविन्द चरणों में रति दे दे।